**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**OBJAŠNJENJE I PISMENI PRISTANAK PACIJENTA NA ZAHVAT -**

**POSTAVLJANJE JJ STENTA**

**Opis postupka**

Vama će se postaviti tanka cjevčica (tzv. JJ stent) u ureter (kanal između bubrega i mokraćnog mjehura) da bi se premostila prepreka otjecanju mokraće iz bubrega i omogućio bubregu nesmetan rad. Oblik cjevčice omogućuje da ona ostane u istoj poziciji dok naknadno ne bude odstranjena. Stent se može postaviti tijekom otvorenog operativnog zahvata, kroz kožu preko bubrega ili kroz mjehur pomoću cistoskopa- instrumenta s optikom. Stent se pomoću vodilice postavi u odgovarajuću poziciju pod RTG kontrolom. Nakon odstranjenja žice vodilice stent ostaje na svom mjestu a njegovi krajevi poprime zavinut oblik koji ga zadržava na mjestu

**Prednosti**

Ovim postupkom se omogućuje brza i relativno jednostavna drenaža mokraće pored opstruktivnog kamenca unutar mokraćovoda ili kao prevencija nastanka smetnji drenaže mokraće nakon operativnog zahvata na mokraćovodu i kanalnom sustavu bubrega.

**Mogući rizici postupka**

Ovdje su navedeni uobičajeni rizici. Osim toga mogu postojati i neki neuobičajeni rjeđi rizici koji nisu ovdje navedeni. Ako imate bilo kakvih pitanja obratite se svom urologu. Ako je potrebna anestezija tijekom zahvata razumijem da mogu imati nuspojave zbog primijenjenih anestetika. Uobičajene nuspojave su osjećaj omamljenosti, mučnina, povraćanje, osip i opstipacija. Detaljnije informacije ćete dobiti od anesteziologa.

**Specifični rizici**

Ako se stent postavlja da se premosti prepreka protoka urina, urin je možda već inficiran. Unatoč antibioticima može doći do povišenja tjelesne temperature i zimice zbog infekcije što zahtijeva dalju primjenu antibiotika. JJ stent ne može biti ostavljen zauvijek, nego se mora odstraniti kada više nije potreban ili mijenjati u intervalima od 3-6 mjeseci Prilikom postavljanja može doći do određene ozljede uretera. Rijetko može doći do perforacije uretera ili bubrega. Može doći do krvarenja iz bubrega ili uretera koje je rijetko jače i rijetko zahtijeva dodatni tretman. Stent se može pomaknuti iz željene pozicije čime se smanjuje njegova efikasnost te je tada potrebno korigirati njegovu poziciju ili ga zamijeniti. Možete imati nelagodu u području mjehura ili bubrega vezano uz stent, ali se ti simptomi mogu liječiti. Stent se može začepiti zbog čega će se morati odstraniti ili zamijeniti. Možete razviti infekciju mjehura ili bubrega što zahtijeva primjenu antibiotika ili u pojedinim slučajevima odstranjenje stenta.

**Zamjena za preporučeni postupak**

Perkutana nefrostoma: ukoliko se ne uspije postaviti JJ stent, može se pokušati kroz kožu lumbalne regije uz prethodnu aplikaciju lokalnog anestetika postaviti drenažna cjevčica sličnog oblika (tzv.nefrostoma).

**IZJAVA PACIJENTA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_